Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Iisrael tõrjus LAVi genotsiidisüüdistusi,
nimetades tolle hagi ei muuks kui jultunud laimuks.
USA välisminister Antony Blinken
kinnitas, et parim viis Iraani ja selle käsilaste isoleerimiseks
on anda palestiinlastele omariiklus.
USA ja ÜK koos Hollandi ja Bahreini kuningriikide
ning Kanada ja Austraaliaga
tegid ammu eeldatud lööke nn. hutide vastu Jeemenis.
Iisrael tõrjub LAVi alusetuid süüdistusi tema vastu,
nimetades tolle Hamasi toetavat hagi,
mille kohaselt Iisrael teostavat genotsiidi Gazas,
jultunud laimuks.
Hageja püüdis nüüd kasutada seda terminit Iisraeli käitumise kohta
sõjas, mida ta ei alustanud ega soovinud,
sõjas, milles Iisrael kaitseb end Hamasi, Palestiina Islamidžihaadi
ja muude terroriühingute vastu, mille jõhkrus ei tunne piire.
Hageja on kahjuks esitanud kohtule täiesti moonutatud pildi
nii faktide kui juriidika poolest.
Kogu see hagi tugineb teadlikult kokkuklopsitud, kontekstivälisele
ja manipuleeritud kirjeldusele praeguste vaenutegevuste kohta.
LAV üritab tulla siia kohtusse inimkonna huvide kõrge kaitsjana,
ent oma eilses avaesitluses Iisraeli 75-a. olemasolu õigsuse eitamise tõttu
kõlas see üldinimlikkuse kaitse õõnsalt,
ja oma valdavalt faktivaba kirjeldusega Iisraeli-Palestiina konfliktist
näis ta tühistavat nii juudi ajaloo
kui ka palestiinlaste tegevuse ja vastutuse.
Rahvusvahelise Kohtu teisel kahest istungist LAVi hagis Iisraeli vastu
väidetava genotsiidi pärast
taunis Iisrael LAVi valitsuse küünilist Rahvusvahelise Kohtu ärakasutamist
ja palus laiendatud kohtunikepaneelil jätta hagi rahuldamata.
Väidetakse lugupidavalt, et hagi ja taotlus tuleks jätta rahuldamata
kui laim, mis on mõeldud eitama Iisraeli õigust end kaitsta
seaduse alusel pretsedenditu terrorirünnaku vastu,
mis kestab siiani, ja (tuleb) vabastada 136 pantvangi,
kes on siiani Hamasi käes.
Jeruusalemmas väljendas Iisraeli peaminister Benjamin Netanyahu
nördimust LAVi valitsuse silmakirjalikkuse üle.
Sõdime terroristidega ja sõdime valedega.
Täna nägime taas äraspidi maailma,
milles Iisraeli riiki süüdistatakse genotsiidis ajal,
mil ta võitleb genotsiidi vastu.
Iisrael sõdib mõrvarlike terroristidega,
kes sooritasid võikaid kuritöid inimsuse vastu.
Nad tapsid, vägistasid, põletasid, tükeldasid, raiusid -
lapsi, naisi, vanu, noori mehi ja naisi!
Terroristlik ühing sooritas halvimaid kuritöid juudi rahva kallal
alates holokaustist, ja nüüd tullakse seda õigustama holokausti nimel?
Milline jultumus! Maailm on äraspidi!
Ja Iisraeli Kaitseväge, kõlbelisimat armeed maailmas,
mis teeb kõik, et vältida kahju rahulikele elanikele,
süüdistatakse nende koletiste esindajate kaudu genotsiidis.
LAVi silmakirjalikkus kisendab taevani!
Kus oli LAV,
kui miljoneid tapsid ja pagendasid kodudest Süürias ja Jeemenis - kes?
Hamasi kaasosalised! Maailm on äraspidi! Kus te olite?
Teame, kus oleme meie. Jätkame võitlust terroristidega!
Jätkame valede kummutamist!
Jätkame kinnihoidmist oma õigusest kaitsta end ja tagada oma tulevik -
kuni täieliku võiduni.
Iisraeli Kaitseväe kõneisik kontradmiral Daniel Hagari
rõhutas oma igapäevases infotunnis, et Kaitsevägi ei unusta eal veresauna,
mille islamistlik Hamas korraldas Iisraeli vastu 7. oktoobril.
Admiral Hagari esitas ka lühikokkuvõtte viimastest arengutest
võitluses Iraani käsilaste vastu nii Gaza sektoris kui Liibanonis.
Jätkame sõda! Gazas on hetkel käimas erilaadsed operatsioonid.
Neli väeosa, mis tegelevad Gaza sektori kesk- ja lõunaaladega,
jätkavad tegutsemist.
Riigi põhjaosas ründasime Hezbollah' sõjalist taristut Liibanoni aladel
ja ründasime tulepesi, kust lasti Iisraeli alale rakette.
Murendame ikka Hezbollah' võimekusi, mille ta on üles ehitanud me piirile!
Tõestame seda tegudega!
Meie osa on luua turvaolukord, mis toob turvalisuse põhjaosa elanikele.
Liibanonis kohtus USA eriesindaja Amos Hochstein
Liibanoni ajutise peaministri Najib Mikati'ga ja ajutise välisministri
Abdallah Bou Habib'iga Beirut'is,
misjärel ta rõhutas, et USA jätkab väsimatult tööd
diplomaatilise lahenduse nimel, mis hoiaks ära täiemahulise konflikti
Iisraeli ja Iraani käsilase Hezbollah' vahel.
Olete küllap kõik kuulnud, mida Iisraeli valitsus ütles,
nimelt et võimalus on kasin, aga et nad eelistavad diplomaatilist lahendust.
Arvan, et nii ongi.
Praegu on kriisihetk, mil sooviksime diplomaatilist lahendust, ja usun,
et kumbki pool eelistab diplomaatilist lahendust, mille peamegi saavutama.
Egiptuses lõpetas USA välisminister Antony Blinken oma visiidi regiooni
kohtumisega Egiptuse presidendi Abdel Fatah al-Sisi'ga Kairos.
Riiki saabumisel väljendas USA välisminister veendumust,
et parim viis isoleerida Iraani Islamivabariik
ja selle käsilased regioonis
on anda palestiinlastele omariiklus.
Kui lähete esimest teed, kui tekitate lõimumise,
kui võtate Iisraeli mängu,
kui võtate vajalikud kohustused julgeolekuks
ja asute Palestiina riigi suunas teele,
siis on see parim viis isoleerida ja marginaliseerida Iraan ja käsilased,
kes tekitavad nii palju probleeme meile ja pea kõikidele regioonis.
Ja küllap näevad seda selgelt paljud juhid, kellega kõneleme regioonis,
Jeemenis ei võtnud Iraani käsilane Ansar Allah, mida valitseb huti hõim,
kuulda Lääne hoiatusi nende jätkuvate rünnakute pärast laevade vastu
strateegilises Bab el-Mandeb'i väinas Punases meres.
Läinud nädalal hoiatasid ÜK ja USA korduvalt nn. hutisid
nonde korduvate rünnakute pärast.
Kuid selmet neid korduvaid hoiatusi kuulda võtta,
tegi huti hõimu juht teleavalduse, milles hoiatas Londonit ja Washingtoni
Ansar Allah'i ründamise eest Jeemenis,
lubades samas jätkata rünnakuid Punast merd ületavate laevade vastu.
Me ei kõhkle, kui Jumal lubab, tegemast kõike, mis suudame!
Ja me astume vastu USA agressioonile!
Ükski USA agressioon ei jää eal vastuseta.
Ja vastus ei tule nagu hiljutine USA-vastane operatsioon merel
24 drooni ja mitme tiibraketiga, vaid palju suurem ja võimsam.
Iraani käsilase trotsi tõttu tegi USA-juhitud koalitsioon
ulatusliku rünnaku rohkem kui 60 huti sihtmärgile 16 eri kohas,
tekitades laialdast kahju Ansar Allah'i sõjataristule.
Viimasel kuul on oluliselt sagenenud huti rünnakud
kaubalaevadele Punases meres, mis ohustavad süütuid elusid.
See häirib üleilmset majandust ja destabiliseerib ka regiooni,
ja sel ajal on ka toimunud
suurim rünnak Briti sõjalaeva vastu üle aastakümnete.
On selge, et sedalaadi käitumine ei saa jätkuda.
Nii ühinesime alliansiga sellise käitumise väga avalikus hukkamõistus.
Ja seepärast tegin koos liitlastega otsuse võtta mu meelest vajalikud,
proportsionaalsed ja täpsed meetmed sõjasihtmärkide vastu,
et kahjustada ja häirida huti võimekust.
Me ei kõhkle kaitsmast elusid ja tagamast kaubalaevade turvalisust.
Rünnaku järel avaldas Ansar Allah'i kõneisik salvestise,
tõotades tasuda USAle ja ÜKle ja ühtlasi korrates terrorirühma kavatsust
jätkata rünnakuid Punast ja Araabia merd ületavate laevade vastu.
Ameerika ja briti vaenlased
vastutavad täielikult oma kuritegeliku agressiooni eest
me jeemeni rahva vastu.
See ei jää karistamata ega vastamata.
Jeemeni relvajõud ei kõhkle ründamast ohuallikaid
ja kõiki vaenulikke sihtmärke maal ja merel, et kaitsta Jeemenit,
selle suveräänsust ja iseseisvust.
On oluline märkida, et USA ja ÜK
said tuge Hollandilt, Austraalialt, Bahreinilt ja Kanadalt
Iraani-toetatud hutide vastu sooritatud rünnakutes Jeemenis.
Tänan vaatamast TV7 Iisraeli Uudiseid!
Palun paluge ikka rahu Jeruusalemmale ja päästet Iisraelile.
Meie jaoks on ka oluline rõhutada,
et TV7 Israel on annetuspõhine mittetulundusteenistus
ning kõik me saated on saadaval tasuta.
Kui siis me päevauudised on teile õnnistuseks
ja te sooviksite aidata nende kulusid kanda,
võite teha annetuse me võrgulehel www.tv7israelnews.com.
Olen Jonathan Hessen. Soovin õnnistud puhkepäevi!
Kui Jumal lubab, näeme jälle meie edasistes TV7 uudistes.
Seniks šalom Jeruusalemmast!
Tõlge: Sulev Kivastik